[{"text_idx": "#000002", "text": "Mae\u2019r clwb yn cynnig ystod o weithgareddau, gan gynnwys coginio, gemau, cerddoriaeth a garddio, yn seiliedig ar ddiddordebau\u2019r bobl ifanc. Mae hyn yn rhoi cyfle iddynt gymdeithasu a dysgu sgiliau newydd mewn amgylchedd diogel, mewn ffordd nad yw\u2019n tarfu ar weddill y gymuned.\nMae\u2019r unigolion yn teimlo perchnogaeth dros y clwb ac yn falch iawn ohono. Mae cynnal y clwb ar safle\u2019r Antur hefyd wedi rhoi mewnwelediad iddynt o\u2019r gwaith gwerthfawr mae mentrau cymdeithasol yn ei wneud o fewn cymunedau, ac mae hyn wedi ennyn parch."}, {"text_idx": "#000003", "text": "Mae\u2019r clwb wedi cymryd rhan mewn digwyddiadau codi arian yn y pentref ac yn niwrnodau agored Antur Waunfawr, gan gynnal stondinau gwerthu cacennau a gwerthu bric a brac. Ers cychwyn y bartneriaeth gyda\u2019r Gwasanaeth Ieuenctid, does dim achosion o ymddygiad gwrthgymdeithasol wedi codi ar safle Antur Waunfawr."}]